Miley Cyrus and Her Dead Petz

«Մայլի Սայրուսը և մահացած կենդանիները» (), ամերիկացի երգչուհի Մայլի Սայրուսի թվով հինգերորդ ստուդիական ալբոմը։ Այն որպես անվճար ալբոմ թողարկվել է 2015 թվականի օգոստոսի 30-ին։ Այս ալբոմը շատ է տարբերվում երգչուհու նախորդ ձայնասկավառակից, որտեղ մեծ փոփոխություններ են կատարվել գործիքավորման վրա։ Սայրուսը սրա մասին պլանավորել էր դեռ 2013 թվականին՝ 4-րդ ալբոմի թողարկումից անմիջապես հետո։ Աշխատանքները շարունակվեցին 2014 և 2015 թվականներին։ Այդ ընթացքում Սայրուսը բաժանվեց իր նախկին ընկերներից և միացավ փսիխոդելիկ ռոք խմբի՝ The Flaming Lips-ի հետ։ Ալբոմի պրոդյուսերներն են Մայլի Սայրուսը, The Flaming Lips-ը, Mike Will Made It-ը և Օրեն Ուոյելը։ Վերջին երկուսն աշխատել են նաև երգչուհու նախորդ ալբոմի՝ «Bangerz» վրա։ Ալբոմի վոկալային հյուրերն են Բիգ Շոնը, ով նույնպես հայտնվել է «Bangerz» ալբոմում, Սառա Բարթելը Ֆանթոգրամ խմբից և Էրիել Փինկը։

Իր «Dooo It!» երգի կատարումից հետո, 2015 թվականի MTV VMA մրցանակաբաշխության ժամանակ, Սայրուսը, առանց նախնական գովազդի և հաստատման, հայտարարեց, որ իր «Miley Cyrus & Her Dead Petz» ալբոմը հասանելի է օնլայն տիրույթում։ Հենց այդ պահին էլ երգի տեսահոլովակը հայտնվեց երգչուհու YouTube-յան պաշտոնական էջում։

Հետարտադրություն և արտադրություն 

2013 թվականի հոկտեմբերին, «Bangerz» ալբոմի պրեմիերայից կարճ ժամանակ անց, Սայրուսը հայտատարեց, որ աշխատում է իր հաջորդ սկավառակի վրա։ Նա ասաց, որ ալբոմի ավարտից հետո իր ժանրը լիովին փոխվեց և ըստ նրա՝ պետք էր աշխատել արդեն նոր մոտեցումով։ Ավելի ուշ Սայրուսն ընկերացավ Ուեյն Քոյնի և իր խմբի՝ The Flaming Lips-ի հետ, ովքեր միացան նրա Bangerz World Tour-ին և խմբի տասնչորսերորդ ալբոմի՝ «With a Little Help from My Fwends»-ի համար ձայնագրեցին The Beatles խմբի «Lucy in the Sky with Diamonds» և «A Day in the Life» երգերի քովերները։ Հիանալով իրենց կենդանի գործիքավորման և իր «Bangerz»-ի համակարգչային տարբերությունով, Սայրուսը Flaming Lips-ի հետ համատեղ սկսեց աշխատել իր հետագա հինգերորդ ստուդիական, անանուն ալբոմի վրա։ Նա սպասում էր վերջացնել դրա աշխատանքները շրջագայության ավարտին, որը տևեց մինչև 2014 թվականի վերջ։

Պրոդյուսեր Mike Will Made It-ը, ով նախկինում աշխատել էր երգչուհու «Bangerz» ալբոմի վրա, ենթադրում էր, որ նրանք հուլիս ամսվանից կաշխատեն ընդհանուր նախագծի վրա։ Դեկտեմբերին նա հաստատեց, որ նրանք միասին ստեղծել են վեց երգ։ Նույն տարում Սայրուսը խզեց իր ստեղծագործական կապերը պրոդյուսեր Dr. Luke-ի հետ, տարբեր երաժշտական ուղղություններին պատկանելու պատճառով, այն ժամանակ, երբ փանկ ռոք երգչուհի Քեթլին Հաննան առաջարկեց երգչուհուն մի երգ, որն ըստ նրա, դա կարող էր կատարել միայն Սայրուսը։

Կոմպոզիցիա 

«Miley Cyrus & Her Dead Petz»-ը էքսպերիմենտալ ալբոմ է, որն իր վրա կրում է փսիխոդելիկ փոփ, փսիխոդելիկ ռոք, ալտերնատիվ փոփ, սինթփոփ, արտ փոփ, և սփեյս ռոք ժանրերի ազդեցությունները։ Սայրուսն այս ալբոմը որակել էր «մի փոքր փսիխոդելիկ, բայց դեռ փոփ աշխարհի մեջ»։ Mike Will Made It-ը ալբոմը նկարագրել էր որպես «քանթրի Լանա Դել Ռեյ»։

Պրեմիերա 
MTV VMA 2014-ի ժամանակ Սայրուսն ասաց, որ ալբոմի աշխատանքները կարող են տևել 5 տարի։ Նա նաև ավելացրեց, որ այն ամբողջությամբ երաժշտության մասին է, այլ ոչ թե թվերքինգի։ 2015 թվականի հունվարին երգչուհին հայտարարեց, որ համարյա ամեն օր աշխատում է իր նախագծի վրա։ Երգչուհու նախկին աշխատանք «Bangerz»-ը նրանից պահանջել է մի քանի միլիոն, որպեսզի ավարտին հասցվի, իսկ «Miley Cyrus & Her Dead Petz»-ն ընդամենը 50,000 դոլար։

Քննադատական կարծիքներ 

«Miley Cyrus & Her Dead Petz»-ը ստացավ խառը կարծիքներ քննադատների կողմից։ Metacritic կայքում այն 100-ից ստացավ 60 միավոր՝ հիմնվելով 18 կարծիքի վրա։ Քայլ Էնդերսոնը՝ «Entertainment Weekly»-ից, ալբոմին տվեց դրական կարծիք, այն գնահատելով A-:

Ծանոթագրություններ

Արտաքին հղումներ 

Անգլալեզու ալբոմներ
2015 ալբոմներ